CELEX: 32018R0238
Language: lv
Date: 2018-02-15 00:00:00
Title: Komisijas Īstenošanas regula (ES) 2018/238 (2018. gada 15. februāris) par atļauju dinātrija 5′-ribonukleotīdus, dinātrija 5′-guanilātu un dinātrija 5′-inozinātu izmantot par barības piedevām visu sugu dzīvniekiem (Dokuments attiecas uz EEZ. )

23.2.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 53/1
               
            KOMISIJAS ĪSTENOŠANAS REGULA (ES) 2018/238
      (2018. gada 15. februāris)
      par atļauju dinātrija 5′-ribonukleotīdus, dinātrija 5′-guanilātu un dinātrija 5′-inozinātu izmantot par barības piedevām visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru izmantošana atļauta saskaņā ar Padomes Direktīvu 70/524/EEK (2), jāizvērtē atkārtoti.
               
            
                  (2)
               
               
                  Dinātrija 5′-ribonukleotīdus, dinātrija 5′-guanilātu un dinātrija 5′-inozinātu (turpmāk “attiecīgās vielas”) saskaņā ar Direktīvu 70/524/EEK atļāva bez termiņa ierobežojuma izmantot par barības piedevām visu sugu dzīvniekiem. Pēc tam šos produktus saskaņā ar Regulas (EK) Nr. 1831/2003 10. panta 1. punktu ierakstīja Lopbarības piedevu reģistrā kā esošus produktus.
               
            
                  (3)
               
               
                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums uz to, lai attiecīgās vielas atkārtoti izvērtētu kā visu sugu dzīvniekiem paredzētas barības piedevas. Pieteikuma iesniedzējs lūdza šīs piedevas klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti. Nesen pieteikuma iesniedzējs atsauca pieteikumu attiecībā uz dzeramo ūdeni.
               
            
                  (4)
               
               
                  Eiropas Pārtikas nekaitīguma iestāde (turpmāk “Iestāde”) 2014. gada 4. marta atzinumā (3) secināja, ka ar piedāvātajiem lietošanas nosacījumiem attiecīgajām vielām nav kaitīgas ietekmes uz dzīvnieku veselību, cilvēka veselību vai vidi. Iestāde turklāt secināja, ka barībā attiecīgās vielas funkcionē tāpat kā pārtikā. Iestāde jau ir secinājusi, ka pārtikā šīs vielas ir iedarbīgas, jo tās pastiprina pārtikas smaržu vai garšas īpašības. Tāpēc minēto secinājumu var ekstrapolēt arī uz barību. Pieteikuma iesniedzējs atsauca pieteikumu attiecībā uz dzeramo ūdeni. Tomēr attiecīgās vielas var izmantot barības maisījumos, ko izbaro iejauktus ūdenī.
               
            
                  (5)
               
               
                  Lai būtu iespējama labāka kontrole, būtu jānosaka ierobežojumi un nosacījumi. Ņemot vērā iestādes veikto atkārtoto izvērtēšanu un to, ka nekaitīguma apsvērumi neprasa noteikt maksimālo saturu, uz piedevas etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes un barības maisījumu un barības sastāvdaļu marķējumā būtu jānorāda noteikta informācija.
               
            
                  (6)
               
               
                  Turklāt Iestāde secināja, ka, trūkstot datiem, attiecīgās vielas būtu jāuzskata par potenciāli bīstamām darbiniekiem, ja tās nonāk saskarē ar ādu, acīm un gļotādu vai tiek ieelpotas. Tāpēc būtu jāveic attiecīgi aizsargpasākumi. Iestāde uzskata, ka attiecībā uz uzraudzību pēc laišanas tirgū īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
               
            
                  (7)
               
               
                  Attiecīgo vielu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti, izņemot attiecībā uz fermentācijā iegūtām attiecīgajām vielām. Pieteikuma iesniedzējs lūdza atļaut attiecīgās vielas, kas iegūtas fermentācijā un RNS hidrolīzē. Tā kā trūkst informācijas par iegūšanas celmiem, nav iespējams novērtēt fermentācijā iegūto attiecīgo vielu nekaitīgumu, neraugoties uz to, ka šīs vielas pašas par sevi ir nekaitīgas. Tāpēc attiecīgās vielas būtu jāatļauj izmantot, kā norādīts šīs regulas pielikumā, un jāatsaka atļaujas piešķiršana piedevām, kas iegūtas fermentācijā.
               
            
                  (8)
               
               
                  Nekaitīguma apsvērumi neliek attiecīgo vielu atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā specificētās vielas, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ar pielikumā noteiktajiem nosacījumiem ir atļauts izmantot par dzīvnieku barības piedevām.
      2. pants
      Atteikums
      Fermentācijā iegūtu dinātrija 5′-ribonukleotīdu, dinātrija 5′-guanilāta un dinātrija 5′-inozināta atļauja tiek atteikta.
      3. pants
      Pārejas pasākumi
      1.   Pielikumā specificētās vielas un 2. pantā minētās vielas, un šīs vielas saturošos premiksus, kuri ražoti un marķēti pirms 2018. gada 15. decembra saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      2.   Tādus pielikumā specificētās vielas un 2. pantā minētās vielas saturošus barības maisījumus un barības sastāvdaļas, kuras paredzētas produktīviem dzīvniekiem un ražotas un marķētas pirms 2019. gada 15. septembra saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      3.   Tādus pielikumā specificētās vielas un 2. pantā minētās vielas saturošus barības maisījumus un barības sastāvdaļas, kuras paredzētas neproduktīviem dzīvniekiem un ražotas un marķētas pirms 2020. gada 15. septembra saskaņā ar noteikumiem, kas bija piemērojami pirms 2018. gada 15. marta, arī turpmāk drīkst laist tirgū un lietot, līdz beidzas esošie krājumi.
      4. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 15. februārī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
      
         (3)  EFSA Journal 2014; 12(3):3606.
      
         PIELIKUMS
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                  
                  
                     Sastāvs, ķīmiskā formula, apraksts, analītiskā metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     mg aktīvās vielas uz kg kompleksās barības ar mitruma saturu 12 %
                  
               
                     
                        Kategorija: organoleptiskās piedevas. Funkcionālā grupa: aromatizējošas sastāvdaļas
                     
                  
               
                     2b635
                  
                  
                     —
                  
                  
                     Dinātrija 5′-ribonukleotīds
                  
                  
                     
                        Piedevas sastāvs
                     
                     Dinātrija 5′-ribonukleotīdi
                     
                        Aktīvās vielas raksturojums
                     
                     Dinātrija 5′-ribonukleotīdi: dinātrija 5′-guanilāta (GMP) un dinātrija 5′-inozināta (IMP) maisījums.
                     Iegūts RNS hidrolīzē
                     Tīrība: vismaz 97 % parauga
                     Ķīmiskā formula:
                     
                                 —
                              
                              
                                 C10H11N4O8P · nH2O
                              
                           
                                 —
                              
                              
                                 C10H12N5Na2 O8P · nH2O
                              
                           
                        Analīzes metode
                         (1)
                     
                     
                        GMP un IMP noteikšanai barības piedevā:
                     
                        JECFA monogrāfija, Pārtikas piedevu specifikācijas: dinātrija 5′-ribonukleotīdi.
                     
                        GMP un IMP noteikšanai barības piedevā un aromatizētāju premiksos:
                     augsti efektīvā šķidruma hromatogrāfija kopā ar UV detektēšanu (HPLC-UV).
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Aktīvās vielas vai dinātrija 5′-ribonukleotīda (2b635), dinātrija 5′-guanilāta (2b627) un dinātrija 5′-inozināta (2b631) kombinācijas ieteicamais maksimālais saturs:
                                 50 mg/kg kompleksās barības ar mitruma saturu 12 %.
                              
                           
                                 4.
                              
                              
                                 Uz piedevas etiķetes ir šāda norāde:
                                 “Aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas ieteicamais maksimālais saturs kompleksajā barībā ar mitruma saturu 12 %: 50 mg/kg.”
                              
                           
                                 5.
                              
                              
                                 Uz premiksu etiķetes un barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas saturs: 50 mg/kg.
                              
                           
                                 6.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                              
                           
                  
                     15.3.2028.
                  
               
                     2b627
                  
                  
                     —
                  
                  
                     Dinātrija 5′-guanilāts
                  
                  
                     
                        Piedevas sastāvs
                     
                     Dinātrija 5′-guanilāts (GMP)
                     
                        Aktīvās vielas raksturojums
                     
                     Dinātrija 5′-guanilāts
                     Iegūts RNS hidrolīzē
                     Tīrība: vismaz 97 % parauga
                     Ķīmiskā formula: C10H12N5Na2O8P · n H2O
                     
                        CAS numurs: 5550-12-9
                     
                        Analīzes metode
                         (1)
                     
                     
                        GMP noteikšanai barības piedevā:
                     
                        JECFA monogrāfija, Pārtikas piedevu specifikācijas: dinātrija 5′-ribonukleotīdi.
                     
                        GMP noteikšanai barības piedevā un aromatizētāju premiksos:
                     augsti efektīvā šķidruma hromatogrāfija kopā ar UV detektēšanu (HPLC-UV).
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Aktīvās vielas vai dinātrija 5′-ribonukleotīda (2b635), dinātrija 5′-guanilāta (2b627) un dinātrija 5′-inozināta (2b631) kombinācijas ieteicamais maksimālais saturs:
                                 50 mg/kg kompleksās barības ar mitruma saturu 12 %.
                              
                           
                                 4.
                              
                              
                                 Uz piedevas etiķetes ir šāda norāde:
                                 “Aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas ieteicamais maksimālais saturs kompleksajā barībā ar mitruma saturu 12 %: 50 mg/kg.”
                              
                           
                                 5.
                              
                              
                                 Uz premiksu etiķetes un barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas saturs: 50 mg/kg.
                              
                           
                                 6.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                              
                           
                  
                     15.3.2028.
                  
               
                     2b631
                  
                  
                     —
                  
                  
                     Dinātrija 5′-inozināts
                  
                  
                     
                        Piedevas sastāvs
                     
                     Dinātrija 5′-inozināts (IMP)
                     
                        Aktīvās vielas raksturojums
                     
                     Dinātrija 5′-inozināts
                     Iegūts RNS hidrolīzē
                     Tīrība: vismaz 97 % parauga
                     Ķīmiskā formula: C10H11 N4O8P · nH2O
                     
                        CAS numurs: 4691-65-0
                     
                        Analīzes metode
                         (1)
                     
                     
                        IMP noteikšanai barības piedevā:
                     
                        JECFA monogrāfija, Pārtikas piedevu specifikācijas: dinātrija 5′-ribonukleotīdi.
                     
                        IMP noteikšanai barības piedevā un aromatizētāju premiksos:
                     augsti efektīvā šķidruma hromatogrāfija kopā ar UV detektēšanu (HPLC-UV).
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Barībā piedevu iekļauj premiksa veidā.
                              
                           
                                 2.
                              
                              
                                 Piedevas un premiksu lietošanas norādījumos norāda glabāšanas un stabilitātes nosacījumus.
                              
                           
                                 3.
                              
                              
                                 Aktīvās vielas vai dinātrija 5′-ribonukleotīda (2b635), dinātrija 5′-guanilāta (2b627) un dinātrija 5′-inozināta (2b631) kombinācijas ieteicamais maksimālais saturs:
                                 50 mg/kg kompleksās barības ar mitruma saturu 12 %.
                              
                           
                                 4.
                              
                              
                                 Uz piedevas etiķetes ir šāda norāde:
                                 “Aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas ieteicamais maksimālais saturs kompleksajā barībā ar mitruma saturu 12 %: 50 mg/kg.”
                              
                           
                                 5.
                              
                              
                                 Uz premiksu etiķetes un barības sastāvdaļu un barības maisījumu marķējumā attiecīgās funkcionālās grupas nosaukums, piedevas nosaukums, identifikācijas numurs un pievienotais aktīvās vielas daudzums jānorāda, ja kompleksajā barībā ar mitruma saturu 12 % ir pārsniegts šāds aktīvās vielas vai dinātrija 5′-ribonukleotīda, dinātrija 5′-guanilāta un dinātrija 5′-inozināta kombinācijas saturs: 50 mg/kg.
                              
                           
                                 6.
                              
                              
                                 Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus, aizsargbrilles un cimdus.
                              
                           
                  
                     15.3.2028.
                  
               
            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.